# Ta-pù, lu trumbone d'accumpagnamente/Ta-pù, Cicche 'mbriache

../Ta-pù, lu passe IncludiIntestazione 17 dicembre 2024 75% Da definire
Ta-pù, lu trumbone d’accumpagnamente Modesto Della Porta 1933 CC BY-SA 3.0 GFDL Indice:Della Porta - Ta-pù e Poesie (inedite), 1966.djvu //it.wikisource.org/w/index.php?title=Ta-p%C3%B9,_lu_trumbone_d%27accumpagnamente/Ta-p%C3%B9,_Cicche_%27mbriache&oldid=- 20241217210412 //it.wikisource.org/w/index.php?title=Ta-p%C3%B9,_lu_trumbone_d%27accumpagnamente/Ta-p%C3%B9,_Cicche_%27mbriache&oldid=- 20241217210412
I
— Chi scì? cumpà’ Francì’ che t’è successe? Sci t’arbracciàte ’nche lu cantinìre? — Guè, cumpà’ ’Ntò’, m’àje fatte nu bicchïre... 4Già, nu bicchïre e n’âtre ccent’appresse...
Ma pare ca s’affare li fî spesse! Mbè, jame! Mo pecchè nen ta ritìre? Pu’ sta’ ’llungate ’nterr’a ’ssa manìre? 8— Aspìtte!... piane!... E chi ci curr’appresse?
Già nen mi move! Aspette... mo che passe la casa me’, la apre e me ne sàje... 11Ma che sci ’ccise e mbè! è cchiù di n’ure
che steng’a ècche, tutte quente passe, sole la casa me’ nen passe maje... 14Ma addò vu’ j’!? Pu’ fa’ la stuccature? —
II
— Sci, ca mo passe!... Aspitte... c’à passate... Jame ca po’ passà’ li carbinire! Damme ’ssa mane... — Guè, n’avissa dire 18a la ggente ca tu sci m’aijutate?...
Vu fa’ ’nche me a chi vence na carrìre, nu pède ’ntèrre e n’âtra ahavezàte?... ’Mbrïache?... Me le chième ’mbrïacàte?!... 22Nu pìcquele disturbe passiggìre!...
— Ma ’ssu disturbe addove t’è menute? ’Ssu bbicchïrùcce a ddò’ te le sci fatte! 25Me le vu’ dire?... — Pinz’a la salute!
Che te ne’ ’mporte? E po’, è na ffaccènte che va a longhe... sangue di na hatte!... — 28— Jàmme, camine e parle, ca ti sente.
III
— Dunche, verse le otte, sta matine mi chiame don Pasquale di Cialènte... «Sinte — mi fa — mi sirve nu mumente. 32Vamm’a la case, cal’a la cantine
e alloc’appèse sta nu guarnimente: sa dà’ ’ccùncià». Gnà vàjje a la cantine trove cumpà Giuvanne di Mancine 36che stav’areppezzà lu pavimente.
«Guè, cumpà’ Cicche — à fatte. — Chi te manne? l’àneme sante di lu prihadòrie? 39Almene si pu’ fa’ na chiacchiaràte!».
«Scì, chiacchiarème nu, cumpà Giuvanne: Ia panze nen s’abbotte ’nche le storie 42— àja risposte. — Vide che ’pparàte!».
IV
S’avisse viste, ’Ntò’! Tutt’affilàte vascille a centenare: vine cotte e vine crude, nove, stagiunate... 46E nu’, penzàve, manche nu varlotte!
Ere na cose da murì’ schiattate! Che ddùre! Nu giardine! A ogne bbotte ci stave nu cartelle ’nche la date: 50settante, cinquantune... quarantotte.
Parè’ le guerre di l’Indipendenze! «Giuvanne! — àje strillate — ’stu bbrihante 53tutte le sere schiude nu vascelle,
e nu’ iurnate ’ntere stême senze!» «Francì, — à risposte — n’ ci pinzème tante: 56quest’è la sorte di lu puverelle!...
V
Baste. Pe’ n’allungà’ cchiù la ffaccente, stasere, poche dope ventunùre, avème cunzegnate li lavure, 60e don Pasquale, oltr’a lu pahamente,
(sa ricunusce sempre lu signure!) ci-à vûte fà’ magnà’, pe’ cumplemente. Spachitte, lu ragù, nu trattamente 64da cardinale! E ci-à magnàte pure
isse ’nche nu’. Mo sinte: a lu cchiù belle de lu magnà’, pe’ fàrie nu rispette, 67je stav’a ’mpï di vine lu bicchïre,
ma isse m’à ’cchiappàte lu cannelle de la buttìje e à fatte: — «Che stì’ mmette’?» 70«Ma come? — àja risposte — nu bicchïre...».
VI
«Vulesse Ddïe. cumpà’ Cicche bbelle — m’a ditte — ma ne’ bbeve!... È trent’anne che ne’ l’assagge!... Tenche nu malanne. 74lu dïabbète: avaste nu mursèlle
di vine pe’ bbrusciarme le videlle... Vïat’a vvù’!». Sentenne sta cundanne, j’âme tenute ’mmente i’ e Giuvanne, 78e ’nche nu ’ccinne e ’nche na risatelle,
ci-avem’aristrusciàte le bicchïre; non già pe’ ride’ sopra a ’stu tracolle, 81ma, quase quase, vulavàme dire:
Che fa ca nen tenème la cantine? Nu’ sempre ci-arrancème, tire mmolle, 84ma don Pasquale non assagge vine!
VII
— E allòche sci te fatte a ’ssa manìre? — Allòche?... Alloche mezza valichètte. Pu’ avème scite, i’ tenè tre lire, 88Giuvanne n’âtre quattre, e a lu Gnocchette
ci-avème fatte n’àvetru bicchïre: bbone, raspante, nu cirasciulètte!... Cchiù bballe, a la cantine di zâ Mìre: 92«Vuleme ’ntrà’? — Chi pahe? — Chi te’ mette...
N’âtra bbuttìje, nere cunzervàte... pastùse... E mo, ’nche tutte ’sta mischianze 95e tutte ’sti culure, m’è furmate
na cose che si move e ss’atturcìne che me sta a ffà’ glù-glù dentr’a la panze... 98Ma don Pasquale non assagge vine!...
VIII
— E Giuvannine a ddo’ sci le lassàte? — Ma che ci-appùre?... Aspitte... nu mumente: Giuvanne, se ne’ sbàjje, s’è fermate 102a le scalette ’nnanz’a lu Cummente
e i’ mi crede ca je cì-à sballàte pure lu sonne, e mo l’arie e lu vente je pô fa’ male. Sta’ ’ccuscì ’ncallate!... 106Jàmel’a risbijà!... — Che ti ve’ ’mmente?...
Cumpà’ Francì, duman’a matutine i’ m’àjja havezà’ pe’ mette’ sutte. 109Cumpà’, ti lasse! Mo che sone è l’une:
la ggente sta’ ’rriscì da la Casine, ci vede a ’sta manìre e pare brutte, 112mo specialmente che sta ’scì’ la lune... —
IX
La lune!... addove sta?... Che maravìje! Sa quante starrà àvete la lune? — Ma, gna si dice, du’ trecente mìje... 116Pe’ Ccriste! e tu fî sempre lu spaccune
ca ’nfacci’a tte i’ pare na muschìje? Ca sci cchiù grosse e fi lu chiacchiarune?... Se tu sci grosse, acchiappe chela lune!... 120senze che te ne vî ’nche s’albascìje!!...
Vedème: che me purte? na palmàte... — Nu palme! e mbè, nu palme n’è niente? 123nen so’ cchiù grosse? Che! sci ti cecàte?
— Ca sci cchiù grosse!... e chï te cuntradisce? ma ’nfacce a chela lune, tìje ’mmente, 126la differenza nostre scumparisce...
X
La lune! Sta a ggirà’ gni na rutelle... Mannagge! se le sta a purtà’ lu vente! No no, è l’ucchie. Mi sta a minì ’mmente 130di fàrie na cantate, nu sturnelle...
Jàme! cantème. ’Ntò’: «Lune d’argente, Lune, lenterne di lu puverelle, tu è lu vere ca ’ssa lucia bbelle 134le sperte ’guale ’guale a tutte quente,
senza parzialità!...» — Ne’ strillà forte, te l’àje ditte ca ci sta la lune. 137La ggente che pu’ dire? — Nen m’emporte!
’Nfacci’a Franciscantonie di Sbrascente, scarpare e sunature di trumbune, 140nisciune ci pu’ dire ma’ nïente!...
XI
A passe a passe ’nche lu calendarie, campe, fatìje e cante e ne’ mi lagne, Ca nen so’ ricche? Nen so’ miliunàrie? 144Ca nen pussède case e nè campagne?
Ma, ’ngrazie a Ddie, nen pàhe fundïarie... Se tenghe cinque lire, me le magne; se nno, ’nche nu bicchïre e na castagne, 148m’appicce nu tuscane e èsce a ll’arie...
Ma don Pasquale non assagge vine!... ’Sta pelle! Cumpà Ntò’, ’che è ’sta pelle? 151Povere fesse! Ti facè’ cchiù fine!
E queste è gni na rote di castelle: nu spare, ddù sillùstre, na ggirate... 154e po’... na puzze di cart’abbrusciàte!...
XII
Dice zi’ Carminucce delu Valle, ca ’stu munne è gni na caminate: ci sta chï va pe’ mmonte e chï pe’ bballe, 158chï curre, chi fa piane... chï à cascate...
chï se le fa ’n carozze e chï a cavalle... Nu’ seme puvirìlle destinate di farl’a ppede, e sott’a fredde e ccalle 162tirème ’nnanze... E quande iame straccate,
facème che gnà fa chele scacchiéte pe’ le vianòve: passe na carozze, 165si ’ngràmbe, zùmpe, ci s’assett’arrète
e va ’n carozze ’nzimbre a li signure... Che cose? A ddo’ calème?... O che te pozze!... 168Calème addova cale le signure!...